தனது ஸோண்டா கார்கள் மூலம், 1,999-ம் ஆண்டில் இத்தாலியில் அடியெடுத்து வைத்தது பகானி நிறுவனம். ‘நடிப்புனா கமல் மாதிரி இருக்கணும்’ என்பதுபோல், ‘கார் பில்டு குவாலிட்டினா பகானி மாதிரி இருக்கணும்’ என்று குறுகிய காலத்தில் பெயரெடுத்தது பகானி. இத்தாலிய கார்களுக்கு, ஏற்கெனவே உலகில் நல்ல பெயர். இதில் பகானியும் சேர்ந்துகொள்ள, உற்சாகமாக அதிவேக கார்களைத் தயாரித்தது இந்நிறுவனம். அதில் லேட்டஸ்டாக 2016 மார்ச்சில், ஜெனிவா மோட்டார் ஷோவில் ஹூயராவைக் காட்சிக்கு வைத்தது. ‘இது ஹைப்பர் காரா’ என்று பார்ப்பவர்கள் அனைவரும் வியந்து போனார்கள். காரணம், கட்டுமானத் தரம் மட்டுமல்ல; ஹைப்பர் கார் ஸ்டைலும் பகானியின் ஸ்பெஷல். நிஜமாகவே ஹைப்பர் காராகவே வந்தது ஹூயரா. 6,000 சிசி, 12 சிலிண்டர், 730bhp பவர் என்று அதிரடியான பெர்ஃபாமென்ஸைக் காட்டும் ஹூயரா, ஹஅரி பீட்டை ஏற்றும் ஹைப்பர் கார் அல்லாமல் வேறென்ன?